**200919**

**Дауылда не істеу керек?**

Иса шаршады. Ол Ғалелия теңізінің жағалауында отырып көптеген халықтың алдында тәлім берді, адамның көптігі сонша, тіпті жан-жағынан қыспақталып қалмау үшін, Ол қайықта отырып тәлімін жалғастырды.

Кеш түскенде, Ол шәкірттеріне былай деді; «Жүріңдер, көлдің арғы бетіне өтейік». Сонымен, олар халықты сол жерде қалдырып, шәкірттері өздері Онымен бірге, қайыққа отырды, сол кезде қайық шайқала бастады. Иса қатты шаршағандықтан, басын жастыққа қойып, ұйықтап қалды.

Көп кешікпей, қатты дауыл көтеріле бастады, толқындар қайыққа су толтыра бастады, тіпті батып кете жаздады. Иса сол күйі ұйықтай берді. Ақыры соңында шәкірттері Оны оятып; Ұстаз, құритын болдық! Жағдайымызды ойламайсыз ба?» — деп айқайлады. Иса тұрып, желге тыйым салып, көлге де: «Тына қал, басыл!» — деп бұйырды. Сонда дауыл басылып, жым-жырт тыныштық орнады. (Марқа 4:35-39).

Мен үшін бұл оқиғадағы шындық, Исаның бұйырған сөзіне дауылдың тынышталып қалғаны ғана таңқаларлық жағдай емес. Ия, әрине, бұл ғажап! Алайда менің ойыма келгені, соншама қатты дауылдың гуілі мен толқынның шашыраған суы, Исаны оятқан жоқ, оның орынына адамдардың қиын жағдайға түсіп, айқайлаған дауыстары оятты.

Түнде көшедегі көліктердің шуы ұйықтап жатқан баланы оятып жібергенде, анасы жүгіріп баратын секілді, Иемізде біздің мұқтаждарымызға, қорқыныштарымызға және баланың айқайына оянғандай жауап беруге дайын.

Міне, осы сөздер жігер бермейді ма? Забур жыршы айтқандай; «Әділдер жалынса, Иеміз құлақ салады, Күллі қиындықтан оларды құтқарып алады» (Забур 33:18). Ия, Көктегі Құдайымыз, шақырғанда бізді естиді. Әлемде миллиардтаған адам бір мезгілде 6800 тілде шақырса да, уайымдамаңыз, Ол естиді. Құдай бәрін ойластырып қойған. Ол естиді. Ол жауап береді.

Егер дауыл сіздің өмір қайығыңызды, батырып бара жатса, дауыл мен толқынды тынышталдыратынды, яғни Оны шақырыңыз! Ол; «Тына қал, басыл!», деп бұйырады.